Mi ara nuɣal ɣer wayen i yellan di tmacahut ad t-nkenni ɣer wayen i yellan di tezlit, ad dnaf belli yelli Ɣriba lmeɛna-s yelli taɣribt imi baba-s deg umkan nettat deg umkan niḍen tettwali-t kan mi ara as-tawi lqut. Ma d isem “Inuba” ahat yekka-d deg wawal i nessemras di tudert-nneɣ n yal ass amedya: ad yili yiwen ixuṣ ak-d-yessuter taɣawsa ma yella ur d astezmireḍ ara as-tiniḍ ad inub ṛebbi. Ɣef wakken i nefhem isem agi: ”baba inuba” d win i yettṛaǧun ad d-inub fell-as ṛebbi. Am wakken yezmer ad yettwaru akka: baba inu-ba awal-agi d tussda ɣef yisem baba maḥsub yemmal-d belli baba inu.